Emgann Fort Sumter - Wikipedia\nEmgann Fort Sumter\nKentañ emgann Brezel diabarzh Stadoù-Unanet Amerika\nEmgann Fort Sumter (saozneg: The Battle of Fort Sumter) a vez graet eus bombezadeg Fort Sumter e-kichen Charleston, South Carolina gant nerzhioù Lu Stadoù Kengevreet Amerika, etre an 12 hag ar 14 a viz Ebrel 1861.\nMaketenn Fort sumter evel ma oa pa voe an emgann\nAn dagadenn gwelet eus tu ar Gengevreidi\nAn Union Army a respontas d'an dagadenn dre kanoliañ e enebourien, krog e oa da vat Brezel diabarzh Stadoù-Unanet Amerika. Goude ma vefe bet embannet disentez seizh Stad eus ar Su, South Carolina a c'houlennas e vefe kilet gant an Union Army ha dilaosket ar savadurioù milourel e porzh Charleston. D'ar 26 a viz Kerzu 1860, ar Major Robert Anderson eus an Union Army en devoa kilet e bagadoù soudard eus Fort Moultrie war enezenn Sullivan Island etrezek Fort Sumter,ur c'hreñvlec'h galloudusoc'h savet war un enezenn e-tal porzh Charleston. Dre al lec'h-se an Union Army a oa mestr war piv ha petra a c'helle mont-ha-dont eus ar porzh.\nAr prezidant James Buchanan en devoa klasket dafariñ Anderson dre implij ur vag trevour kenwerzh dizarmet using Star of the West met ur c'hwitadenn e voe dre ma voe tennet warnañ gant kanolioù kengevreet arvorel d'an 9 a viz Genver 1861. Pennoù bras South Carolina a grabanatas holl frammoù an Unaniezh e Charleston nemet Fort Sumter.\nE-pad mizioù kentañ ar bloavezh 1861, e oa muioc'h-mui ur sez o vezañ lakaet war Fort Sumter. E miz Meurzh, ar Brigader jeneral P. G. T. Beauregard, ar c'hentañ ofiser a renk a jeneral el lu nevez aozet kengevreet a voe lakaet e-penn an holl nerzhioù kengevreet e Charleston. Beauregard gant nerzh a lakas an holl kanolioù e Charleston da vezañ lakaet war-zu Port Sumter. An doareoù-bevañ er c'hreñvlec'h a oa o vont war fallaat, mankout a rae boued, soudarded, dafar.\nDafariñ Fort Sumter a oa deuet da vezañ ar gudenn pennañ evit ar prezidant nevez Abraham Lincoln ur wech dilennet d'ar 6 a viz Du 1860. Goulenn a reas ar prezidant nevez da gouarnour South Carolina, Francis W. Pickens da laoskel ar bigi dafariñ da dizhout ar c'hreñvlec'h. Ar respont a voe un ultimatum a-berzh gouarnamant Stadoù Kengevreet Amerika o c'houlenn dilaosk Fort Sumter. Ar Major Anderson a nac'has.\nD'an 12 a viz Ebrel 1861 da 4:30 goude merenn, an arme kengevreet a oa krog da vombeziñ ar c'hreñvlec'h. Implijet e oa ganto kanolioù arvorel Charleston. Respontet e voe gant gwarnizon an Union Army, memes ma oant kalz gwanoc'h a-fed kanolierezh. Goude un eskemm tennoù a badas 34 eurvezh, ar Major Anderson a savas a-du gant goulenn ar re kengevreet. Ne oa bet lazhet den ebet e-pad an emgann. E-pad lid dilaosk ar c'hreñvlec'h d'ar 14 a viz Ebrel, ur c'hanol a darzhas hag a lazhas daou soudard eus an Unaniezh.\nGoude an emgann e voe harp eus an daou du evit mont pelloc'h gant an emgannoù. Lincoln a c'houlennas 75000 soudard a youl vat evit mougañ an emsavidi, peder Stad ouzhpenn a embannas o dilez diouzh an Unaniezh ha mont gant ar re Kengevreet. Ar Brezel diabarzh drastus a oa kroget da vat.\nHatcher, Richard W. "The Problem in Charleston Harbor: Fort Sumter and the Opening Shots of the Civil War." Hallowed Ground Magazine (Civil War Trust), Goañv 2010.\n(en) Lec'hienn Fort Sumter National monument\n(en) Lec'hienn Civi War Trust kartennoù, poltriji... Eus an emgann brudet mat\nAdtapet diwar « https://br.wikipedia.org/w/index.php?title=Emgann_Fort_Sumter&oldid=1811958 »\nDernière modification le 2 Kzu 2018, à 18:10\nKemmoù diwezhañ degaset d'ar bajenn-mañ d'an 2 Kzu 2018, da 18:10.


Mercredi 5 février 2020 à 20:03 -\nAn ekonomiezh e bro Sina a zo tapet ivez gant ar C'horonavirus. Ober hep e bellgomzer hezoug 'pad ur sizhunvezh, ka't oc'h ?\nLa vie s'est arrêtée dans 24 provinces chinoises à cause du coronavirus. (WUHAN ) © Radio France - Thierry Boulant\nDerc'hel a ra ar C'horonavirus d'ober e reuz dre ar bed. Ekonomiezh bro Sina a gouezh en he foull, priz an dour-tan a zo izel e Bro C'hall abalamour d'an dra-se. Michel Guillaume a zo e penn ar stal Olmix e bro Vietnam. Eno ivez eo spourontet ar boblañs gant Coronavirus.\nHa Hongkonk n'eus lakaet un dispell ret evit an holl dud o tont deus Sina ar c'hevandir.\nHa ka't 'vefemp da chom ur sizhunvezh-pad hep hor pellgomzerioù hezoug ? Ar sizhunvezh bedel hep telefon chakod a vez dalc'het 'vit an deizioù. Tudi Crequer a zo bet da wel' Loiz Stervinou e Sant Wazeg. N'eo ket bet re ziaes dezhañ chom hep implij e hezoug ar sizhun mañ.\nSelaouit ar c'heleier en-dro dre amañ\nKeleier noz 5/02/2020\nLivres13, straed ar Skav-gwrac'h, ur romant gant Loeiza an Duigou\nA la mairie d'Orléans, Chrystel de Filippi, adjointe, prend du galon\nA Rochefort, la police sensibilise les seniors aux arnaques internet\nConsternation et amertume des stations de ski


Holy Island - Wikipedia\nHoly Island pe Holy Isle, a vez graet e saozneg (holy a zo santel e brezhoneg) eus meur a enezenn, a glot a-walc'h gant an anv Enez Benniget e brezhoneg. Met anvioù all o deus an inizi-se ivez er yezhoù keltiek\nInis Cealtra, e-kichen Mountshannon, e lez kornôk Lough Derg, e County Clare.\nHoly Island, anv all Lindisfarne, Northumberland, e Bro-Saoz, ma oa un abati a bouez er Grennamzer.\nHoly Island a vez graet eus Ynys Gybi, e Kembre, dirak Enez Mon, hag enni emañ porzh Caergybi\nHoly Isle a vez graet eus Eilean MoLaise, e-kichen Enez Arran, e Bro-Skos, er Firth of Clyde.\nHoly Island (Massachusetts), e Massachusetts.\nAdtapet diwar « https://br.wikipedia.org/w/index.php?title=Holy_Island&oldid=1677592 »\nKemmoù diwezhañ degaset d'ar bajenn-mañ d'an 28 Kzu 2015, da 21:00.


Robert Charles Wilson (2010)\nRobert Charles Wilson (ganet e 1953) a zo ur skrivagner skiant-faltazi amerikan o vevañ e Kanada. Degemeret en deus ar Priz John W. Campbell, meur a briz Aurora ha daou priz Philip K. Dick. E 2005 e c'hounezas e romant Spin ar priz Hugo. E Concord, Ontario emañ-eñv o chom, e-kichen Toronto.\nE zanevell gentañ a embannas en Analog Science Fiction dindan an anv Chuck Wilson. Brudet eo evit ar preder a liv e bersonajoù gantañ hag evit dibarded e demoù.\nAdtapet diwar « https://br.wikipedia.org/w/index.php?title=Robert_Charles_Wilson&oldid=1883859 »\nKemmoù diwezhañ degaset d'ar bajenn-mañ d'an 26 Eos 2020, da 15:17.


Pierre Joseph de Coëtanlem de Rostiviec - Wikipedia\nPierre Joseph de Coëtanlem de Rostiviec\nPierre Joseph Jean de Coêtanlem de Rostiviec, ganet e 1749 e Sant-Martin-war-ar-Maez ha marvet e 1827, a oa un denjentil breizhat. Pa n'em sante en e vleud o welout ar reveulzioù a yae gant an Dispac'h gall e chomas sioul en e vaner e Trogriffon e-barzh kumun Henvig. Aze e talc'has da adskrivañ ha da glokaat geriadur Loeiz ar Pelleter.\nEn argant, e vlourdilizenn en sabel, leinet gant ur gaouan ivez en sabel, krabanet ha pigoset en gul\n1 Ul labour ramzel\n2 Addizoloadenn ha niverelañ\nUl labour ramzelAozañ\nEus 1790 betek 1820 e savas ur dornskrid geriadur bras, 8 834 pajenn ennañ, kalz brasoc'h eget en doa soñjet. Klask a reas gerdarzh pep ar gerioù a skrive war kartennoù dizimplij (difennet e oa er mare-se c'hoari gant kartennoù poltredoù hag anvioù ar roueed warno).\nUn den gouiziek-tre e oa Pierre de Coëtanlem hag eo diskouezet mat gant ouzhpennadurioù da geriadur ar Pelleter. Dindan ar pennadoù eilet diwar Loeiz ar Pelleter e skrive ur R. evit ouzhpennañ e remerkoù : gerdarzhioù gant gwriziennoù latin ha gresianek, kustumoù, kredennoù, ar vuhez er maez, ar vitologiezh geltiek, an istor hag an douaroniezh.\nLakaat a reas an eizh levrenn da vezañ keinet, an hini diwezhañ e 1820. N'en doa intent ebet lakaat anezhañ da vezañ moullet.\nChom a reas an oberenn e maner Trogriffon ha kollet en ur c'horn bennak. Pa oe graet labourioù adneveziñ ar maner e adteuas war wel al levrioù kozh hag e oa kaoz eus o lakas en tan. Ar person a c'houlennas ma vijent profet dezhañ ha pelloc'h e roas anezho d'ur familh kreiz Breizh.\nAddizoloadenn ha niverelañAozañ\nE 2002 e c'houlennas an den e oa deuet an oberenn en e gerz ma vije prenet gant ar Greizenn an Enklaskoù hag ar Studioù breizhek ha keltiek e Brest. Gant yalc'hadoù Rannvro Breizh, Ti-kêr Brest ha Ministrerezh ar Sevenadur e oe posupl hen ober.\nDivizet eo bet gant ar Greizenn Enklask lakaat an dornskrid kozh da vezañ niverelet ha kaset en linenn. Div levrenn a zo bet lakaet enlinenn e derou 2008. Reoù all a vo niverelet e-doug ar bloaz.\nWar servijer "Hermine" meret gant an EPCC Levr ha Lenn emañ levrioù geriadur Coëtanlem : Bountit amañ ha goude war war "enklask teulioù".\nAdtapet diwar « https://br.wikipedia.org/w/index.php?title=Pierre_Joseph_de_Coëtanlem_de_Rostiviec&oldid=1783551 »\nDernière modification le 6 C'hwe 2018, à 12:38\nKemmoù diwezhañ degaset d'ar bajenn-mañ d'an 6 C'hwe 2018, da 12:38.


Région_Bretagne - Breizh a vroud ar merc’hed da embreger\nHiziv an deiz, e Frañs, n’eus nemet 30% eus an embregerezhioù hag a vez krouet gant maouezed. Ha pa vefe an dregantad-se o kreskiñ (ur c’hresk 50% e Frañs etre 2012 ha 2016) eo digempouez an traoù bepred. Koulskoude e vez sellet an embreger gant un toullad mat a verc’hed e-giz un doare da suraat o implij, da gaout o c’hoant da vezañ dizalc’h, ha war ar memes tro da lakaat o buhez vicherel hag o buhez prevez da gordañ an eil gant eben. Met plas ar maouezed er gevredigezh, ar stereotipoù a-fet genad pe an diaezamantoù evit kavout arc’hant zo skoilhoù ouzh ar pezh a vennont ober, e-mesk skoilhoù all.\nUr steuñv ober evit broudañ ar merc’hed da embreger e Breizh\nBroudañ ha diorren an embreger e-touez ar merc’hed zo un dalc’h pouezus evit Rannvro Breizh. Se zo kaoz emañ asambles gant ar Stad, ar C’hef fiziañ ha Bpifrance abaoe 2010 evit kas ur steuñv ober rannvro war-raok. Ur benveg evit sikour ar merc’hed eo ar steuñv-se, hag ivez evit reiñ lañs d’an ekonomiezh ha d’an neveziñ e Breizh.\nLakaet ez eus 830 000 € en 3e steuñv ober rannvro-se evit tri bloaz, gantañ meur a bal :\nen em gavout gant 40% a vaouezed e-touez ar grouerien embregerezhioù e Breizh,\nkreskiñ niver ar re a vez sikouret ur wech krouet o embregerezh ganto,\naesaat d’ar maouezed kavout arc’hant, dreist-holl ar c’hredoù a-berzh ar bankoù,\nanaout gwelloc’h ar stadegoù a sell ouzh ar maouezed a vez krouet pe adkemeret embregerezhioù ganto.\nEvit ober kement-se eo diazezet oberoù ar steuñv war 4 zra d’ober kentañ-wellañ :\ngouzout krouiñ hag adkemer embregerezhioù, eus ober anaoudegezh gant ar bed-se betek sikour an embregerezhioù ur wech m’int krouet ;\nbrudañ an ostilhoù a c’haller kaout ha degas sikour evit kavout arc’hant ;\naozañ muioc’h a oberoù en takadoù breskañ (takadoù war ar maez, ar c’harterioù a sell politikerezh ar c’hêrioù outo da gentañ...) hag e-touez ar re yaouank ;\nlakaat an embreger a-berzh maouezed war wel dre ar stummañ hag ar brudañ.\nPublié le Wednesday, October 16, 2019